Lõputunnistuse tõendi vaatamiseks ja allalaadimiseks tuleb:
- logida portaali www.edu.ee sisse ID-kaardi, Mobiil-ID, Smart-ID, pangalingi, Euroopa Liidu liikmesriigi ID või HarID autentimiskeskkonna kaudu.
- valida avanenud töölaua vaates sakk "Tunnistused".
Kasutajale kuvatakse talle välja antud lõputunnistuste nimekirja ning ta saab:
- avada lõputunnistuse vaatamiseks;
- laadida alla lõputunnistuse faili Haridus- ja Teadusministeeriumi digitempliga;
- anda teistele kasutajatele (näiteks kool, tööandja) ligipääsu oma lõputunnistuse andmetele;
- hallata teistele kasutajatele antud ligipääse.
Täpsema juhise digitunnistuste kasutamiseks leiab siit.
Oma lõputunnistuse andmeid saavad näha ja alla laadida kõik, kes lõpetasid põhikooli või gümnaasiumi 2004. aastal või hiljem.
Käimas on aktiivne sisseastumiste aeg. SAIS kasutajatoe telefoninumber on 608 0707 ja kõnedele vastatakse tööpäeviti ajavahemikus kell 9:00 – 17:00. Helistama on oodatud nii õppima kandideerijad kui õppeasutuste töötajad. Kirja teel saab kasutajatoe poole pöörduda aadressil firstname.lastname@example.org.